gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5757, del 07-05-2008 (2008/5551)

RESOLUCIÓ de 25 d'abril del 2008, de la Universitat Politècnica de València, per la qual nomena la senyora Susana Encinas Perea, Professora Titular d'Universitat de l'àrea de coneixement 'Química Orgànica', adscrita al Departament de Química.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5757

Data del DOGV
:   07-05-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/5551


Data del document
:   25-04-2008

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * funcionari
    * concurs administratiu

RESOLUCIÓ de 25 d'abril del 2008, de la Universitat Politècnica de València, per la qual nomena la senyora Susana Encinas Perea, Professora Titular d'Universitat de l'àrea de coneixement 'Química Orgànica', adscrita al Departament de Química. [2008/5551]  
De conformitat amb la proposta elevada per la Comissió de Selecció encarregada de jutjar el concurs convocat per Resolució de 27 de desembre de 2007 d'aquesta Universitat, núm. 22/07 (Plaça Cód.: 4553), (BOE de 17 de gener de 2008) i presentada per l'interessat la documentació a què fa referència el punt onze de l'esmentada convocatòria;  
Aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats i la resta de disposicions que la despleguen, ha Resolt nomenar Sra. Susana Encinas Perea amb document nacional d'identitat núm. 30144980-W, Professora Titular d'Universitat de la Universitat Politècnica de València, de l'àrea de coneixement "Química Orgànica", adscrita al Departament de Química.   
Contra la present resolució que esgota la via administrativa, podran els interessats interposar recurs contenciós administratiu en el termini de dos mesos comptats a partir de l'endemà a aquesta publicació, davant dels òrgans jurisdiccionals del Contenciós-Administratiu de la Comunitat Valenciana i, potestativament, podran interposar el recurs de reposició en el termini d'un mes davant del Rector, tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjuí que s'utilitze qualsevol altre recurs que per al seu dret estime convenient.  
València, 25 d'abril de 2008.- El rector: Juan Juliá Igual.
Diari Oficial de la Generalitat Valenciana


Sumari del DOGV 5882, del 30-10-2008 (2008/12502)

Adjudicació número 24/08. Difusió i promoció de la imatge de la Comunitat Valenciana amb motiu del Gran Premi Fórmula 1.
------------------------------------------------------------------------------------------------------------------------

### Dades del document

Número de DOGV
:   5882

Data del DOGV
:   30-10-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/12403


Data del document
:   21-10-2008

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * Gran Premi de Fórmula 1
    * contracte de serveis
    * publicitat
    * licitació

Adjudicació número 24/08. Difusió i promoció de la imatge de la Comunitat Valenciana amb motiu del Gran Premi Fórmula 1. [2008/12024]  
1. Entitat adjudicadora:  
a) Organisme: Conselleria de Turisme. Agència Valenciana del Turisme CIF: P-1352254-J.  
b) Dependència que tramita l'expedient: Secció de Contractació.  
c) Número d'expedient: 24/08.  
2. Objecte del contracte:  
a) Tipus de contracte: privat  
b) Descripció de l'objecte: difusió i promoció de la imatge de la Comunitat Valenciana amb motiu del Gran Premi Fórmula 1.   
c) Lots: no existixen  
3. Tramitació, procediment i forma d'adjudicació:  
a) Tramitació: ordinària.  
b) Procediment: Negociat sense publicitat  
4. Pressupost base de licitació: vuit-cents seixanta-dos mil seixanta-vuit euros i noranta-set cèntims (862.068,97 €) que ha d'incrementar-se amb el 16% d'IVA, açò és cent trenta-set mil nou-cents trenta-un euros i tres cèntims (137.931,03 €)  
5. Adjudicació  
a) Data: 11 d'agost de 2008.  
b) Contractista: Valmor Sports, SL.  
c) Nacionalitat: espanyola.  
d) Import d'adjudicació: vuit-cents seixanta-dos mil seixanta-vuit euros i noranta-set cèntims (862.068,97 €) el qual haurà d'incrementar-se amb el 16% d'IVA, açò és cent trenta-set mil nou-cents trenta-un euros i tres cèntims (137.931,03 €)  
València, 21 d'octubre de 2008.- El sotssecretari de la Conselleria de Turisme: Jorge Juan Muñoz Gil.
Diari Oficial de la Generalitat Valenciana


Sumari del DOGV 5768, del 22-05-2008 (2008/6354)

Informació pública de l'aprovació de manera definitiva del Projecte de la Modificació Puntual Número 1 del Pla Parcial del Sectors 1, 2 i 3 del polígon industrial del regadiu a Bocairent, i les seues normes urbanístiques.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6354


Data del document
:   06-05-2008

Organisme emissor
:   Ajuntament de Bocairent

Tipus de document
:   Informació Pública

Descriptors 

:   * Bocairent
    * administració local
    * pla d'urbanisme

Informació pública de l'aprovació de manera definitiva del Projecte de la Modificació Puntual Número 1 del Pla Parcial del Sectors 1, 2 i 3 del polígon industrial del regadiu a Bocairent, i les seues normes urbanístiques. [2008/6354]  
En el Butelltí Oficial de la Provínci de València número 102, de data 3 d'abril de 2008, apareix publicat l'acord del Ple de l'Ajuntament, de data 24 de gener de 2008, en el qual es va aprovar de manera definitiva el Projecte de Modificació Puntual Número 1 del Pla Parcial dels Sectors 1, 2 i 3 del polígon industrial del regadiu de Bocairent, i les seues normes urbanístiques.  
Cosa que es fa pública per a donar compliment a allò que establix l'article 104 de la Llei 16/2005, de 30 de desembre, de la Generalitat, Urbanística Valenciana.  
Bocairent, 6 de maig de 2008.- L'alcalde president: Josep Vicent Ferre i Domínguez.
Diari Oficial de la Generalitat Valenciana


Sumari del DOGV 5846, del 10-09-2008 (2008/10508)

RESOLUCIÓ de 16 de juliol de 2008, del conseller d'Economia, Hisenda i Ocupació, per la qual es concedeixen dues beques per a llicenciats.
------------------------------------------------------------------------------------------------------------------------------------------

### Dades del document

Número de DOGV
:   5846

Data del DOGV
:   10-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10419


Data del document
:   16-07-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * ciència econòmica
    * ajuda pública
    * ciència administrativa
    * suport econòmic
    * assignació per estudis

RESOLUCIÓ de 16 de juliol de 2008, del conseller d'Economia, Hisenda i Ocupació, per la qual es concedeixen dues beques per a llicenciats. [2008/10945]  
Per Ordre de 16 d'abril de 2008, de la Conselleria d'Economia, Hisenda i Ocupació (DOCV núm. 5752 de data 29 d'abril de 2008) es van convocar dues beques per a llicenciats.  
Valorats els curriculum vitae i els expedients acadèmics aportats pels candidats, i realitzades les proves corresponents per la Comissió Avaluadora constituïda a l'efecte, segons el que disposen els articles vuit, deu i onze de l'ordre mencionada, i vista la proposta realitzada per la Comissió mencionada, resolc  
Concedir les beques per a llicenciats a María Luisa Blasco Payá (DNI 48776275-Z) i a Amparo Martínez Llopis (DNI 26803823-I).  
Les beques estan dotades amb una quantia mensual de 1.005 euros, amb efectes des de l'1 de setembre de 2008, i es regiran per les condicions recollides en l'Ordre de 16 d'abril de 2008.  
La dotació se sufragarà a càrrec de l'aplicació pressupostària 23.26.33.028.82, línia T1406000.  
València, 16 de juliol de 2008.- El conseller d'Economia, Hisenda i Ocupació: Gerardo Camps Devesa.
Diari Oficial de la Generalitat Valenciana


Sumari del DOGV 5707, del 20-02-2008 (2008/2036)

Informació pública del compte de liquidació definitiu del Projecte de Reparcel·lació de la Unitat d'Execució B del Sector PER-1 del Pla General.
------------------------------------------------------------------------------------------------------------------------------------------------

### Dades del document

Número de DOGV
:   5707

Data del DOGV
:   20-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2036


Data del document
:   04-02-2008

Organisme emissor
:   Ajuntament d'Elx

Tipus de document
:   Informació Pública

Descriptors 

:   * Elx
    * administració local
    * pla d'urbanisme

Informació pública del compte de liquidació definitiu del Projecte de Reparcel·lació de la Unitat d'Execució B del Sector PER-1 del Pla General. [2008/2036]  
Pel Decret del tinent d'alcalde d'Urbanisme (D. D. 25.06.2007), de data 4 febrer de 2008, s'ha resolt:  
Sotmetre a informació pública, durant un període d'un mes, comptador a partir de l'endemà de la publicació de l'anunci al Diari Oficial de la Comunitat Valenciana i en un diari no oficial d'àmplia difusió, el compte de liquidació definitiu del Projecte de Reparcel·lació de la Unitat d'Execució B del Sector PER-1 del Pla General, presentat per Tomás R. Durá Molla, en qualitat de representant de la mercantil Durpiso, SL, per tal que els interessats hi puguen presentar les al·legacions que estimen convenients.   
L'expedient complet estarà exposat al públic durant el termini mencionat en el Servici Jurídic d'Urbanisme de l'Ajuntament d'Elx.  
Elx, 4 febrer de 2007.- El tinent d'alcalde d'Urbanisme: Alejandro Pérez García.
Diari Oficial de la Generalitat Valenciana


Sumari del DOGV 5894, del 17-11-2008 (2008/13794)

Extracte de la convocatòria de quatre places d'agent de la policia local i d'una plaça d'oficial de policia local.
------------------------------------------------------------------------------------------------------------------

### Dades del document

Número de DOGV
:   5894

Data del DOGV
:   17-11-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/13669


Data del document
:   22-10-2008

Organisme emissor
:   Ajuntament de Villena

Tipus de document
:   Resolució

Descriptors 

:   * Villena
    * concurs administratiu
    * policia
    * administració local

Extracte de la convocatòria de quatre places d'agent de la policia local i d'una plaça d'oficial de policia local. [2008/13053]  
Amb data de hui el regidor delegat de Recursos Humans de l'Ajuntament de Villena (Alacant) ha dictat la resolució següent:  
En el Butlletí Oficial de la Província número 91, de data 14 de maig de 2008, s'han publicat les bases que han de regir la convocatòria per a la cobertura de les places que es descriuen tot seguit:  
- Escala d'administració especial, subescala de serveis especials, classe policia local, categoria agent. Nombre de places: quatre; tres pel sistema d'oposició lliure i una pel sistema de mobilitat mitjançant concurs de mèrits.  
- Escala d'administració especial, subescala de serveis especials, classe oficial, pel sistema de concurs oposició, per promoció interna. Nombre de places: una.   
El termini per a la presentació d'instàncies per a participar en les proves d'accés serà de 20 dies naturals comptadors des de l'endemà de la publicació d'esta resolució en el Boletín Oficial del Estado, al Registre General d'este Ajuntament o en qualsevol de les formes que estableix l'article 38 de la Llei de Règim Jurídic de les Administracions Públiques i del Procediment Administratiu Comú.  
Els anuncis successius relacionats amb esta convocatòria es publicaran al tauler d'anuncis de l'Ajuntament de Villena i, si pertoca, en el Butlletí Oficial de la Província d'Alacant.  
Villena, 22 d'octubre de 2008.- El regidor delegat de Recursos Humans: José Joaquín Valiente Navarro.
Diari Oficial de la Generalitat Valenciana


Sumari del DOGV 5897, del 20-11-2008 (2008/13335)

Informació pública de la suspensió cautelar de tramitació i atorgament de llicències d'edificació en les parcel·les que afronten amb carrers d'amplària inferior a 8 metres reals en el nucli urbà de la Xara.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13214


Data del document
:   02-11-2008

Organisme emissor
:   Ajuntament de Dénia

Tipus de document
:   Informació Pública

Descriptors 

:   * Dénia
    * administració local
    * pla d'urbanisme

Informació pública de la suspensió cautelar de tramitació i atorgament de llicències d'edificació en les parcel·les que afronten amb carrers d'amplària inferior a 8 metres reals en el nucli urbà de la Xara. [2008/13564]El Ple de l'Ajuntament, en sessió ordinària celebrada el 30 d'octubre de 2008, va acordar a la vista de la petició formulada per l'EATIM de la Xara, procedir a la suspensió cautelar de tramitació i atorgament de llicències d'edificació en les parcel·les que afronten amb carrers d'amplària inferior a 8 metres reals en el nucli urbà de la Xara, l'àmbit del qual es delimita en el plànol que s'inserix al final de l'anunci, a fi de facilitar l'estudi i elaboració d'un pla especial d'ordenació de volums i condicions edificatòries en la zona. Els carrers d'amplària inferior a 8 metres són carrers Major, carreró del Cinema, Sant Antoni, Abadia, la Palmera, Pilars, Constantino Gómez, Garrofers i Xorrins.
Es concreta que en el cas d'aquelles illes que donen a dos classes de vials (inferior i igual a 8 m. d'amplària real), la delimitació de l'àmbit es limita a la profunditat màxima edificable que en la zona afectada A-1 és de 20 metres.
La suspensió de llicències es limita a les de nova planta i es permeten les llicències d'edificació d'ampliació, de reforma, de llicència d'activitat, de parcel·lació de terrenys i de demolició segons la petició de la Junta Veïnal de la Xara.
Així mateix, es va acordar que els servicis tècnics municipals tramiten l'expedient necessari per a la redacció del pla especial.
La qual cosa es fa pública perquè produïsca efecte de conformitat amb el que disposa l'article 101 de la Llei 16/2005, de 30 de desembre, Urbanística Valenciana (LUV) i s'extingix la suspensió, en tot cas, en el termini d'un any, en els termes prevists en l'article 101.3 de la mateixa LUV.
Dénia, 2 de novembre de 2008.- L'alcaldessa presidenta: Ana Mª Kringe Sánchez.
Diari Oficial de la Generalitat Valenciana


Sumari del DOGV 5890, del 11-11-2008 (2008/13327)

Extracte de les bases per a la provisió, per personal laboral fix, d'una plaça de conserge d'auditori i d'escola de música.
---------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/13831


Data del document
:   30-10-2008

Organisme emissor
:   Ajuntament de Castalla

Tipus de document
:   Extracte

Descriptors 

:   * Castalla
    * administració local
    * concurs administratiu
    * personal de serveis

Extracte de les bases per a la provisió, per personal laboral fix, d'una plaça de conserge d'auditori i d'escola de música. [2008/13578]  
En el Butlletí Oficial de la Província d'Alacant, número 207, de data 28 d'octubre de 2008, es publiquen les bases íntegres de la convocatòria per a la provisió, per personal laboral fix, d'una plaça de conserge d'auditori i d'escola de música, vacant en la plantilla de personal laboral d'este Ajuntament, i inclosa en l'oferta d'ocupació pública d'esta corporació per a l'any 2008.  
L'esmentada plaça, inclosa en la relació de personal laboral fix, està dotada dels emoluments corresponents al subgrup de clasificació AP, de l'article 76 de la Llei 7/2007, de 12 d'abril, de l'Estatut Bàsic de l'Empleat Públic, complement de destí 14 i la resta d'emoluments que corresponguen de conformitat amb la legislació vigent i els acords municipals.  
El termini de presentació d'instàncies serà de 20 dies naturals, comptadors des de l'endemà de la publicació de l'anunci extracte en el Boletín Oficial del Estado.  
La resolució aprovatòria de la llista d'aspirants admesos i exclosos, la data, lloc i hora en què es constituirà el tribunal i els anuncis successius que pertoquen es publicaran en el Butlletí Oficial de la Província d'Alacant.  
Castalla, 30 d'octubre de 2008.- L'alcalde: José Luis Prats Hernández.
Diari Oficial de la Generalitat Valenciana


Sumari del DOGV 5861, del 01-10-2008 (2008/11397)

Notificació a Tomás García Gómez. Expedient número 46/1G/154/1998/244/5.
------------------------------------------------------------------------

### Dades del document

Número de DOGV
:   5861

Data del DOGV
:   01-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11979


Data del document
:   14-02-2005

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Tomás García Gómez. Expedient número 46/1G/154/1998/244/5. [2008/11900]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la resolució de caducitat a Tomás García Sánchez, amb expedient 46/1G/154/1998/244/5.  
Vist l'expedient de sol·licitud per al reconeixement de subvencions, iniciat a instàncies del Sr. Tomás García Gómez, la resta de dades del qual s'especifiquen, i en el qual consten els següents:  
Antecedents de fet  
Primer. En data 07.05.2001 li va ser notificat requeriment per a l'esmena dels inconvenients que se li indicaven.  
Segon, Davant de l'incompliment del requeriment va ser advertit de caducitat, per mitjà d'un escrit notificat en data 28.09.2004, sense que conste que haja sigut atés en el termini de tres mesos, en no haver sigut esmenats els inconvenients següents:  
- Falta: certificat de l'Agència Tributària del fet de trobar-se al corrent de les obligacions fiscals d'ambdós sol·licitants, on s'indique que no tenen deutes pendents amb l'administració.  
Fonaments de dret  
Primer. L'article 92 de la Llei 30/1992, de 26 de novembre, de règim jurídic de les administracions públiques i del procediment administratiu comú, determina la caducitat del procediment iniciat a sol·licitud de l'interessat i, per tant, l'arxiu de l'expedient, en aquells supòsits, com en el present, en els que la falta de documentació o d'esmena d'inconvenients, impedeix dictar una resolució expressa de l'expedient.  
Vist l'esmentat article 92 i els altres concordants de la Llei 30/1992 esmentada, resolc:  
Declarar la caducitat del procediment iniciat a sol·licitud de l'interessat, amb l'arxiu de totes les actuacions practicades en aquest.  
Contra aquesta resolució que no posa fi a la via administrativa, es pot interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà de la recepció d'aquesta notificació, de conformitat amb el que estableix l'article 115 de la Llei 30/1992 esmentada.  
València, 14 de febrer de 2005.- El cap del Servei Territorial: José Manuel Vacas Tatay.
Diari Oficial de la Generalitat Valenciana


Sumari del DOGV 5882, del 30-10-2008 (2008/12108)

Informació pública del projecte de modificació del Pla General d'Ordenació Urbana número 94, Modificació Puntual de l'Enclavament 13.
-------------------------------------------------------------------------------------------------------------------------------------

### Dades del document

Número de DOGV
:   5882

Data del DOGV
:   30-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12659


Data del document
:   07-10-2008

Organisme emissor
:   Ajuntament de Torrevieja

Tipus de document
:   Informació Pública

Descriptors 

:   * Torrevieja
    * pla d'urbanisme
    * administració local

Informació pública del projecte de modificació del Pla General d'Ordenació Urbana número 94, Modificació Puntual de l'Enclavament 13. [2008/12617]  
Francisco Moreno Juárez, delegat d'Urbanisme de l'Ajuntament de Torrevieja, fa saber:  
Que el Ple de l'Ajuntament, en la sessió de data 26 de setembre de 2008, va adoptar entre altres l'acord següent:  
«1. Aprovar el projecte de modificació del Pla General número 94, Modificació Puntual de l'Enclavament 13.  
«2. Sotmetre a informació pública el projecte de modificació del Pla General d'Ordenació Urbana número 94, Modificació puntual de l'Enclavament 13. Esta exposició pública s'haurà d'efectuar durant el període d'un mes, amb l'anunci en el Diari Oficial de la Comunitat Valenciana i en un diari no oficial d'àmplia difusió a la localitat. Durant este termini, el projecte diligenciat haurà d'estar depositat, per a la seua consulta pública, a l'Ajuntament.  
3. Facultar l'alcalde president, o qui legalment el substituïsca o el represente, tan àmpliament com calga i pertoque en dret per al compliment i efectivitat d'estos acords».  
Torrevieja, 7 d'octubre de 2008.- El delegat d'Urbanisme: Francisco Moreno Juárez.